钦定古今图书集成/历象汇编/乾象典/第031卷 > 《采日月华赞》宋·苏轼
## 钦定古今图书集成/历象汇编/乾象典/第031卷 > 《采日月华赞》宋·苏轼

每日采日月华时。不能诵得古人咒语。以意撰数。

句云

我性真有，是身本空。四大合成，与天地通。如莲芭蕉，
万窍玲珑。无道不入，有光必容。曈曈太阳，凡火之雄。
湛湛明月，众水之宗。我尔法身，何所不充。不足则取，
有馀则供。取予无心，惟道之公。各忘其身，与道俱融。